ai4bharat/Pralekha huggingface dataset:
माहिती आणि प्रसारण मंत्रालय
अपूर्व चंद्रा यांनी माहिती आणि प्रसारण मंत्रालयाच्या सचिवपदाचा कार्यभार घेतला
नवी दिल्ली, 23 ऑगस्ट 2021
माहिती आणि प्रसारण मंत्रालयाच्या सचिव पदाचा कार्यभार आज अपूर्व चंद्रा यांनी स्वीकारला. ते भारतीय प्रशासकीय सेवेच्या 1988 च्या तुकडीतील महाराष्ट्र संवर्गाचे आहेत.
अपूर्व चंद्रा यांनी बांधकाम अभियांत्रिकी क्षेत्रात पदवी घेतली असून IIT दिल्लीहून संरचना अभियांत्रिकी क्षेत्रात पदव्युत्तर पदवी प्राप्त केली आहे. याआधी अपूर्व चंद्रा यांनी 01.10.2020 पासून कामगार आणि रोजगार मंत्रालयाचे सचिव म्हणून सप्टेंबर 2020 मध्ये संसदेने मंजूर केलेल्या कामगार संहितेच्या त्वरित अंमलबजावणीच्या आदेशावर काम केले आहे. चारही कामगार संहितांवर सर्व संबंधितांशी सविस्तर सल्लामसलत करून नियम तयार करण्याचे काम त्यांच्या मार्गदर्शनाखाली करण्यात आले होते. नियमित पगार क्षेत्रातील 78.5 लाख कामगारांना रोजगार संधी पुरवण्यासाठी 23,000 कोटी रुपयांच्या अर्थसंकल्पीय तरतुदींची आत्मनिर्भर भारत रोजगार योजना सुरु करण्यात आली.
संरक्षण मंत्रालयात संरक्षण मंत्रालयाच्या अधिग्रहण विभागाच्या महासंचालकपदाची जबाबदारी त्यांनी पार पाडली आहे. ह्या कारकिर्दीत त्यांनी शस्त्रास्त्रांच्या अधिग्रहणाची प्रक्रिया व्यवस्थित राबवत लष्कराला बळकटी आणण्याची कामगिरी पार पाडली होती. S-400 क्षेपणास्त्र व्यवस्था, मल्टी रोल हेलिकॉप्टर, ॲसॉल्ट रायफल, नौदलाची जहाजे, T-90 रणगाडे इत्यादींच्या अधिग्रहण करारांवर त्यांच्या कारकिर्दीत स्वाक्षऱ्या झाल्या. नवीन संरक्षण अधिग्रहण प्रक्रिया मसुदा तयार करणाऱ्या समितीचे अध्यक्षपदही त्यांच्याकडे होते.
2013 ते 2018 या चार वर्षांच्या कालावधीत त्यांनी महाराष्ट्र राज्याच्या उद्योग विभागाच्या मुख्य सचिव पदाची जबाबदारी पार पाडली . याच काळात महाराष्ट्राने सर्वात जास्त परदेशी गुंतवणूक तसेच इतर गुंतवणूक आकर्षित केली होती. इलेक्ट्रॉनिक धोरण, किरकोळ विक्री धोरण, एक खिडकी धोरण अशा गुंतवणुकीसाठीच्या अनेक आकर्षक धोरणांची अंमलबजावणी त्यांनी केली. महाराष्ट्रात औरंगाबाद येथे दिल्ली-मुंबई औद्योगिक कॉरिडॉर ही पहिल्या स्मार्ट औद्योगिक टाऊनशिपच्या नियोजनात त्यांनी मुख्य कामगिरी निभावली.
अपूर्व चंद्रा यांनी सात वर्षांहून जास्त काळ केंद्रीय पेट्रोलियम आणि नैसर्गिक वायु मंत्रालयात कार्यभार सांभाळला. उद्योग क्षेत्राला इंधन पुरवठा, इंधन उत्पादनाची वाहतूक व्यवस्था, दळणवळण साठवणूक आणि वितरण यांच्यासंदर्भातील धोरणे आखण्यातही त्यांचा सहभाग होता. नैसर्गिक गॅस वाहतुकीसाठी मूलभूत सोयीसुविधा शहरी गॅस वितरण कंपन्या एल एन जी आयात टर्मिनल , उद्योग क्षेत्राला नैसर्गिक वायू वितरण या सर्व कामांशी ते थेट संबंधित होते. सार्वजनिक सेवा क्षेत्रातील महारत्न गेल इंडिया लिमिटेडच्या व पेट्रोनेट एल एन जी लिमिटेडच्या संचालक मंडळात त्यांनी काम केले आहे.S.Patil/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 158
पंतप्रधान कार्यालय
पंतप्रधान नरेंद्र मोदी आणि अमेरिकेचे राष्ट्राध्यक्ष यांच्यात दूरध्वनीद्वारे संवाद
नवी दिल्ली, 2 जून 2020
पंतप्रधान नरेंद्र मोदी यांनी आज अमेरिकेचे राष्ट्राध्यक्ष डोनाल्ड ट्रम्प यांच्याशी दूरध्वनीवरून संवाद साधला.
ग्रुप ऑफ सेवनच्या  अमेरिकेच्या अध्यक्षपदाबाबत आणि या गटाच्या सध्याच्या सदस्यत्वाचा विस्तार करत भारतासह आणखी महत्वाच्या देशांचा समावेश करण्याचा मनोदय राष्ट्राध्यक्ष ट्रम्प यांनी यावेळी व्यक्त केला. यासंदर्भात त्यांनी पंतप्रधान नरेंद्र मोदी यांना अमेरिकेत होणाऱ्या पुढच्या जी -7 शिखर परिषदेसाठीला उपस्थित राहण्यासाठी निमंत्रण दिले.
कोविड नंतरच्या जागतिक परिस्थितीत येणारे वास्तव लक्षात घेऊन हा मंच विस्तारित करण्याच्या तथ्याची दखल घेत राष्ट्राध्यक्ष ट्रम्प यांच्या सर्जनशील आणि दूरदृष्टी असलेल्या दृष्टीकोनाबाबत पंतप्रधान नरेंद्र मोदी यांनी त्यांची प्रशंसा केली.
या प्रस्तावित परिषदेच्या यशासाठी अमेरिका आणि इतर राष्ट्रांसमवेत काम करण्यात भारताला आनंदच होईल असे पंतप्रधानांनी म्हटले आहे.
अमेरिकेत सुरु असलेल्या सध्याच्या नागरी अशांततेबाबत पंतप्रधानांनी चिंता व्यक्त केली आणि या परिस्थितीवर लवकर तोडगा निघावा अशी सदिच्छा व्यक्त केली.
दोन्ही नेत्यांनी उभय देशातल्या कोविड-19 परिस्थिती, भारत-चीन सीमेवरची परिस्थिती, जागतिक आरोग्य संघटनेतल्या सुधारणांची आवश्यकता यासह इतर सामायिक मुद्यांवर चर्चा केली.
या वर्षाच्या फेब्रुवारीमधल्या आपल्या भारत भेटीचे स्मरण ट्रम्प यांनी केले. ही भेट अनेक कारणांमुळे ऐतिहासिक आणि स्मरणीय ठरल्याचे सांगून या भेटीने द्विपक्षीय संबंधाना नवा आयाम प्राप्त झाल्याचे पंतप्रधानांनी सांगितले.
या मनमोकळ्या आणि स्नेहपूर्ण संभाषणातून भारत-अमेरिका द्विपक्षीय संबंधांचे विशेष स्वरूप तसेच उभय नेत्यामधली मैत्री आणि आदर प्रतीत होत आहे.
R.Tidke/N.Chitale/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
कृषी मंत्रालय
खरीप हंगामातली पीक पेरणी 733 लाख हेक्टर क्षेत्राहून अधिक
कृषी आणि शेतकरी कल्याण विभागाने 21 जुलै 2023 पर्यंतची खरीप पिकांची क्षेत्र व्याप्तीची प्रगती जाहीर केली आहे.
Area: In lakh hactare
|
|
S.
No.
|
|
Crops
|
|
Area Sown
|
|
Current Year 2023
|
|
Last Year 2022
|
|
1
|
|
Rice
|
|
180.20
|
|
175.47
|
|
2
|
|
Pulses
|
|
85.85
|
|
95.22
|
|
a
|
|
Arhar
|
|
27.20
|
|
33.33
|
|
b
|
|
Urdbean
|
|
22.91
|
|
25.36
|
|
c
|
|
Moongbean
|
|
26.12
|
|
26.67
|
|
d
|
|
Kulthi
|
|
0.18
|
|
0.15
|
|
e
|
|
Other pulses
|
|
9.44
|
|
9.72
|
|
3
|
|
Shri Anna cum Coarse cereals
|
|
134.91
|
|
128.75
|
|
a
|
|
Jowar
|
|
10.07
|
|
9.72
|
|
b
|
|
Bajra
|
|
57.99
|
|
52.11
|
|
c
|
|
Ragi
|
|
1.69
|
|
1.67
|
|
d
|
|
Small millets
|
|
2.17
|
|
2.36
|
|
e
|
|
Maize
|
|
63.00
|
|
62.89
|
|
4
|
|
Oilseeds
|
|
160.41
|
|
155.29
|
|
a
|
|
Groundnut
|
|
34.94
|
|
34.56
|
|
b
|
|
Soybean
|
|
114.48
|
|
111.31
|
|
c
|
|
Sunflower
|
|
0.47
|
|
1.46
|
|
d
|
|
Sesamum
|
|
8.73
|
|
7.20
|
|
e
|
|
Niger
|
|
0.07
|
|
0.13
|
|
f
|
|
Castor
|
|
1.66
|
|
0.53
|
|
g
|
|
Other Oilseeds
|
|
0.07
|
|
0.10
|
|
5
|
|
Sugarcane
|
|
56.00
|
|
53.34
|
|
6
|
|
Jute & Mesta
|
|
6.36
|
|
6.92
|
|
7
|
|
Cotton
|
|
109.69
|
|
109.99
|
|
Total
|
|
733.42
|
|
724.99
वाणिज्य आणि उदयोग मंत्रालय
वाणिज्य आणि उद्योग मंत्रालयाचा उद्योग आणि अंतर्गत व्यापार प्रोत्साहन विभाग 10 जानेवारी ते 16 जानेवारी 2023 दरम्यान ' स्टार्ट अप इंडिया नवोन्मेश सप्ताह' आयोजित करणार
नवी दिल्ली, 6 जानेवारी 2023
वाणिज्य आणि उद्योग मंत्रालयाचा उद्योग आणि अंतर्गत व्यापार प्रोत्साहन विभाग , भारतीय स्टार्टअप परिसंस्था आणि राष्ट्रीय स्टार्टअप दिवस  साजरा करण्यासाठी, 10 जानेवारी 2023 ते 16 जानेवारी 2023 दरम्यान स्टार्टअप इंडिया इनोव्हेशन वीक अर्थात स्टार्ट अप इंडिया नवोन्मेश सप्ताहाचे आयोजन करत आहे.
स्टार्ट अप इंडिया नवोन्मेश सप्ताह 2023 मध्ये उद्योजक, महत्त्वाकांक्षी उद्योजक आणि इतर इच्छुकांसाठी प्रबोधनात्मक सत्रांचा समावेश असेल, ज्यामध्ये सरकारी अधिकारी, इनक्यूबेटर, कॉर्पोरेट्स आणि गुंतवणूकदार यासारख्या स्टार्टअप समुदायामधील संबंधित भागधारकांचा समावेश असेल.
याशिवाय, आझादी का अमृत महोत्सवाचा एक भाग म्हणून, देशभरातील स्टार्टअप समुदायाला सामावून घेऊन उद्योजकता आणि नाविन्यपूर्णतेची भावना जोपाण्यासाठी देशभरात 75 हून अधिक ठिकाणी स्टार्टअप संबंधित विविध कार्यक्रमांचे आयोजन केले जात आहे. या कार्यक्रमांमध्ये महिला उद्योजकांसाठी विशेष कार्यशाळा, नव्याने सहभागी झालेल्यांचे प्रशिक्षण, मार्गदर्शन कार्यशाळा, भागधारकांसाठी गोलमेज बैठका, परिषदा, क्षमता बांधणी कार्यशाळा, स्टार्टअप संबंधी माहिती देणारे परिसंवाद आदींचा समावेश आहे.
याशिवाय, 16 जानेवारी 2023 रोजी राष्ट्रीय स्टार्टअप दिनाचे औचित्य साधून, वाणिज्य आणि उद्योग मंत्रालयाचा उद्योग आणि अंतर्गत व्यापार प्रोत्साहन विभाग, स्टार्टअप इंडिया अंतर्गत एक प्रमुख उपक्रम असलेल्या राष्ट्रीय स्टार्टअप पुरस्कार 2022 च्या विजेत्यांचा सत्कार समारंभ आयोजित करणार आहे.
स्टार्टअप इंडिया नवोन्मेश सप्ताह 2023 चे उद्दिष्ट म्हणजे, 10 जानेवारी ते 16 जानेवारी 2023 दरम्यान देशभरातील स्टार्टअप समुदायाला, भागधारकांना एकत्र आणणे आणि भारतात उद्योजकता आणि नवोन्मेशाची भावना वृद्धिंगत करणे हे आहे.
N.Chitale/V.Yadav/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 117
पंतप्रधान कार्यालय
बाली येथे जी -20 शिखर परिषदेच्या निमित्ताने पंतप्रधान नरेंद्र मोदी यांनी घेतली फ्रान्सच्या राष्ट्राध्यक्षांची भेट
नवी दिल्ली, 16 नोव्हेंबर 2022
पंतप्रधान नरेंद्र मोदी यांनी फ्रान्सचे राष्ट्राध्यक्ष इमान्युएल मॅक्रॉन यांची आज बाली येथे आयोजित G-20 शिखर परिषदेच्या पार्श्वभूमीवर भेट घेतली. उभय नेत्यांनी भोजनप्रसंगी भेट घेतली.
दोन्ही नेत्यांनी संरक्षण, नागरी आण्विक, व्यापार आणि गुंतवणूक अशा विविध क्षेत्रात सुरू असलेल्या सहकार्याचा आढावा घेतला. आर्थिक गुंतवणुकीच्या नवीन क्षेत्रांमध्ये सहकार्य अधिक दृढ होत असल्याबद्दल त्यांनी स्वागत केले.
प्रादेशिक आणि जागतिक मुद्द्यांवरही परस्पर हिताच्या दृष्टीने दोन्ही नेत्यांनी चर्चा केली.
S.Patil/S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
नौवहन मंत्रालय
केंद्रीय बंदर, जहाजबांधणी आणि जलमार्ग मंत्री सर्बानंद सोनोवाल यांनी मंत्रालयाकडून सुरू असलेल्या प्रकल्पांचा घेतला आढावा
केंद्रीय बंदर, जहाजबांधणी आणि जलमार्ग मंत्री सर्बानंद सोनोवाल यांनी मंत्रालयाकडून सुरू असलेल्या सर्व प्रकल्पांचा आज आढावा घेतला. केंद्रीय बंदर, जहाजबांधणी आणि जलमार्ग मंत्रालयाचे सचिव डॉ. संजीव राजन यांनी मंत्र्यांना मंत्रालयाच्या विविध प्रकल्पांच्या सद्यस्थितीची माहिती दिली. मंत्र्यांनी देखील त्यांच्या कक्षात मंत्रालयाच्या सर्व वरिष्ठ अधिकाऱ्यांशी सुसंवाद साधला.
सर्बानंद म्हणाले की, त्यांच्यावर दिलेली जबाबदारी पार पाडण्यासाठी ते सर्वतोपरी प्रयत्न करतील. ते पुढे म्हणाले की, यापूर्वीच्या पदाधिकाऱ्यांनी सुरू केलेल्या सर्व चांगल्या उपक्रमांना ते पुढे नेतील आणि कोणताही विलंब न करता नियोजित सर्व टप्पे गाठण्यासाठी ते त्यांच्या नवीन चमूसह गांभीर्याने प्रयत्न करतील.
केंद्रीय बंदर, जहाजबांधणी आणि जलमार्ग मंत्रालयाचे सचिव डॉ. संजीव राजन, मंत्रालयाचे अतिरिक्त सचिव संजय बंडोपाध्याय, सहसचिव  विक्रम सिंह, सहसचिव  लुकास एल कामसुआन यांनी ट्रान्सपोर्ट भवन येथील मंत्रालयात मंत्र्यांचे आगमन झाल्यावर स्वागत केले.
उपराष्ट्रपती कार्यालय
संपूर्ण कृषी क्षेत्राला नवी दिशा देण्याची गरज-उपराष्ट्रपती
शेतकऱ्यांना तंत्रज्ञानाचे लाभ मिळण्यासाठी त्याचा जलद प्रसार होणे आवश्यक-उपराष्ट्रपती
मुंबई, 24 ऑक्टोबर 2018
देशातल्या संपूर्ण कृषी क्षेत्राला नवी दिशा देणे गरजेचे असून आपले लक्ष साध्य करण्यासाठी प्रयत्नांमध्ये अचूकता आवश्यक आहे, असे प्रतिपादन उपराष्ट्रपती एम. व्यंकय्या नायडू यांनी केले. मुंबईत आयोजित कृषीसाठी माहिती तंत्रज्ञान विषयक आशिया-प्रशांत महासंघाच्या आंतरराष्ट्रीय परिषदेत ते आज बोलत होते. याच कार्यक्रमात कृषी क्षेत्रात संगणकांविषयीची जागतिक परिषदही आयोजित करण्यात आली होती. भारतीय तंत्रज्ञान संस्था म्हणजेच आयआयटी मुंबईने या दोन्ही परिषदांचे आयोजन केले होते. या परिषदेची संकल्पना ‘कृषी क्षेत्रात अचूकता आणण्यासाठी संशोधन’ अशी होती.
कृषी क्षेत्रात संशोधन करतांना त्यात अचूकता आणणे किंवा जमिनीच्या पोतानुसार पिकांचे व्यवस्थापन करणे ही उत्तम पीक उत्पादनाची गुरूकिल्ली आहेच शिवाय त्यामुळे प्रदूषण कमी होऊन पर्यावरणाचेही संरक्षण होऊ शकते, असे उपराष्ट्रपती यावेळी म्हणाले.
नागरी आणि ग्रामीण भागातील दरी फार काळ राहणे योग्य नाही. तंत्रज्ञानाच्या मदतीने ग्रामीण भागातल्या लोकांचे जीवनमान सुखी करण्यासाठी हे तंत्रज्ञान जलद गतीने त्यांच्यापर्यंत पोहोचवायला हवे, असे ते म्हणाले. कृषी क्षेत्र एकाच वेळी शाश्वत आणि उत्तम नफा देणारे बनविण्यासाठी आवश्यक असे तंत्रज्ञान स्वीकारायला हवे. यामुळे अन्न सुरक्षेचा प्रश्न मिटेल शिवाय जीवन जगण्यासाठीच्या संधींमध्येही वाढ होईल. शेतीसोबत मत्स्यव्यवसाय, पशुपालन, दुग्धव्यवसाय, कुक्कुटपालन अशा संलग्न उद्योगांना चालना द्यायला हवी.
भारतात कृषी हा महत्त्वाचा व्यवसाय असून त्यात फायदा होण्यासाठी नवी साधने आणि उपकरणे वापरुन शेतीचा खर्च कमी करायला हवा. त्याशिवाय हवामान आणि पणन या दोन क्षेत्रात शेतकऱ्यांना अचूक माहिती देण्यासाठी तंत्रज्ञानाचा उपयोग होऊ शकतो, असे त्यांनी सांगितले.
भारतात शेतीचे हेक्टरी उत्पादन वाढवण्याची गरज आहे तसेच पाणी, ऊर्जा आणि इतर संसाधनांचा समतोल वापर करणेही आवश्यक आहे. त्यासाठी तंत्रज्ञानाची मदत घ्यायला हवी असे ते म्हणाले.
या कार्यक्रमाला महाराष्ट्राचे राज्यपाल चे. विद्यासागर राव आणि उच्च शिक्षणमंत्री विनोद तावडे उपस्थित होते.
N.Sapre/R.Aghor/P.Kor
(Visitor Counter : 77
केंद्रीय लोकसेवा आयोग
केंद्रीय लोकसेवा आयोगाकडून फेब्रुवारी 2022 मधील विविध परीक्षांचे निकाल जाहीर
नवी दिल्ली, 24 मार्च 2022
केंद्रीय लोकसेवा आयोगाने फेब्रुवारी 2022 मध्ये विविध पदांसाठीच्या भरतीचे निकाल निश्चित केले आहेत. आयोगाकडून शिफारसपात्र उमेदवारांना टपालाने वैयक्तिकरित्या कळविण्यात आले आहे.
सविस्तर निकाल पाहण्यासाठी येथे क्लिक कराS.Thakur/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 117
माहिती आणि प्रसारण मंत्रालय
केंद्रीय मंत्री अनुराग ठाकूर यांनी सेंट ट्रोपेझ इथे महाराजा रणजितसिंह आणि राजकुमारी बन्नू पान देई यांना अर्पण केली पुष्पांजली
केंद्रीय माहिती आणि प्रसारण मंत्री अनुराग सिंह ठाकूर यांनी आज सेंट ट्रोपेझ इथल्या अलर्ड स्क्वेअरला भेट दिली. कान पासून बोटीने जाता येऊ शकेल इतक्या अंतरावर असलेल्या सेंट ट्रोपेझचे हिमाचल प्रदेशाशी नाते आहे.
सेंट ट्रोपेझच्या भेटीदरम्यान, अनुराग ठाकूर यांनी महाराजा रणजितसिंह , जीन फ्रान्कोइस एलर्ड  आणि त्यांची पत्नी, चंबाची राजकुमारी बन्नू पान देई यांच्या पुतळ्याला पुष्पांजली अर्पण केली. राजकुमारी बन्नू पान देई यांचा जन्म हिमाचल प्रदेशातल्या चंबा इथे झाला होता.
चार पिढ्यानंतरही सेंट ट्रोपेझचा भारताशी असलेला दुवा अद्याप कायम असल्याचे ठाकूर यांनी सांगितले. राजकुमारीच्या कुटुंबियांनी भारतीय मूळ जपले असून त्यांना सेंट ट्रोपेझमध्ये अतिशय आदर दिला जातो.
सेंट ट्रोपेझ इथे आगमन झाल्यानंतर सेंट ट्रोपेझच्या महापौर, सिल्व्ही सिरी आणि उप महापौर एलर्ड फ्रेडरिक यांनी, माजी उप महापौर हेन्री प्रीव्होस्ट एलर्ड यांच्यासह अनुराग ठाकूर यांचे स्वागत केले. अनुराग ठाकूर यांनी महापौर आणि उप महापौरांना गोव्यातल्या भारतीय आंतरराष्ट्रीय चित्रपट महोत्सवाला भेट देण्यासाठी आमंत्रित केले आणि हिमाचलच्या पर्वतरांगापासून ते गोव्याच्या समुद्रकिनाऱ्यापर्यंत सैर घडवून आणण्याचे आश्वासनही दिले.
यावेळी माहिती आणि प्रसारण मंत्र्यांनी महापौर आणि सेंट ट्रोपेझ मधल्या इतर मान्यवरांचे हिमाचलची पारंपरिक टोपी आणि शाल देऊन सत्कार केला.
गृह मंत्रालय
केंद्रीय गृहमंत्री अमित शहा यांनी पंतप्रधान मोदी यांच्या नेतृत्वात केंद्र सरकारच्या अभूतपूर्व कामगिरीच्या सप्त वर्षपूर्ती निमित्त पंतप्रधान नरेंद्र मोदी यांचे अभिनंदन केले.
केंद्रीय गृहमंत्री अमित शहा यांनी पंतप्रधान मोदी यांच्या नेतृत्वात केंद्र सरकारच्या अभूतपूर्व कामगिरीच्या सप्त वर्षपूर्ती निमित्त पंतप्रधान नरेंद्र मोदी यांचे अभिनंदन केले. अमित शहा यांनी आज केलेल्या ट्वीटमध्ये म्हटले आहे की, “मोदी सरकारने विकास, सुरक्षा, लोककल्याण आणि ऐतिहासिक सुधारणांमध्ये अतुलनीय समन्वय साधण्याचे अनन्यसाधारण उदाहरण सादर केले आहे.”
केंद्रीय गृहमंत्री म्हणाले, या 7 वर्षात मोदींनी एकीकडे देशहिताला सर्वोच्च स्थानी ठेवत आपल्या दृढनिष्ठ, सर्वांगीण आणि कल्याणकारी धोरणांच्या आधारे देशाचे हित राखून गरीब, शेतकरी आणि वंचित घटकांना मुख्य प्रवाहाशी जोडत त्यांचे जीवनमान सुधारले आहे आणि दुसरीकडे, त्यांच्या भक्कम नेतृत्त्वातून त्यांनी भारताला एक सामर्थ्यवान राष्ट्र बनवले ”.
राष्ट्रपती कार्यालय
प्रसिद्धीपत्रक
राष्ट्रपतींनी पुढील नियुक्त्या / बदल्या केल्या आहेत : -
 गोव्याचे राज्यपाल सत्य पाल मलिक यांची बदली करण्यात आली असून त्यांची मेघालयचे राज्यपाल म्हणून नियुक्ती करण्यात आली आहे.
 महाराष्ट्राचे राज्यपाल भगतसिंग कोश्यारी, यांच्याकडे सध्याच्या जबाबदारी व्यतिरिक्त गोव्याच्या राज्यपाल पदाची जबाबदारी सोपवण्यात आली आहे.
2. वरील नियुक्त्या त्यांनी संबंधित कार्यालयांचा कार्यभार स्वीकारल्याच्या तारखेपासून लागू होतील.
U.Ujgare/S.Kane/P.Kor
पंतप्रधान कार्यालय
लेहजवळ झालेल्या दुर्घटनेत भारतीय लष्कराच्या काही जवानांचा मृत्यू झाल्याच्या घटनेबद्दल पंतप्रधान नरेंद्र मोदी यांनी व्यक्त केला शोक.
लेहजवळ झालेल्या दुर्घटनेत भारतीय लष्कराच्या काही जवानांचा मृत्यू झाल्याच्या घटनेबद्दल पंतप्रधान नरेंद्र मोदी यांनी शोक व्यक्त केला आहे. या दुर्घटनेत जखमी झालेले सर्वजण लवकरात लवकर बरे होवोत अशी प्रार्थनाही पंतप्रधान नरेंद्र मोदी यांनी केली आहे.
यासंदर्भात Xवरून लिहीलेल्या संदेशात पंतप्रधान नरेंद्र मोदी यांनी म्हटले आहे की;
लेहजवळ झालेल्या दुर्घटनेत आपण भारतीय लष्कराचे जवान गमावल्याच्या घटनेने मला व्यतिथ केले. या सर्वांनी देशाप्रती बजावलेली अजोड सेवा कायमच स्मरणात राहील. या दुर्घटनेमुळे दुःख ओढावलेल्या कुटुंबियांप्रती मी संवेदना व्यक्त करतो. जे जखमी आहेत ते लवकरात लवकर बरे होवोत अशी प्रार्थनाही करतो : पंतप्रधान @narendramodi
संरक्षण मंत्रालय
भारत आणि मालदीव दरम्यान चौथा संरक्षण सहकार्य संवाद माले इथं संपन्न
भारत आणि मालदीव दरम्यान चौथा संरक्षण सहकार्य संवाद माले इथं 19 मार्च 2023 रोजी संपन्न झाला. संरक्षण सचिव गिरीधर अरमाने आणि मालदीवचे संरक्षण दल प्रमुख, मालदीव राष्ट्रीय संरक्षण दल, मेजर जनरल अब्दुल्ला शमाल यांनी बैठकीचे सहअध्यक्षपद भूषवले
संरक्षण सहकार्य संवाद ही दोन देशांमधील संवादाची सर्वोच्च संस्थागत व्यवस्था आहे. या संवादाला दोन्ही देशांनी दिलेले महत्व हेच अधोरेखित करते की दोन्ही देशांच्या संरक्षण दलांतल्या भविष्यातील संबंधांची रूपरेषा ठरविण्यात हा संवाद अतिशय महत्वाचा आहे. या बैठकीत दोन्ही देशांच्या संरक्षण विषयक सहकार्याबाबत सुरु असलेल्या द्विपक्षीय उपक्रमांचा आढावा घेण्यात आला आणि दोन्ही देशांनी या सहकार्याबद्दल समाधान व्यक्त केले. सध्या सुरु असलेल्या द्विपक्षीय युद्ध सरावावर चर्चा करण्यात आली, हे युद्धसराव अधिक संमिश्र आणि गुंतागुंतीचे करण्यावर या बैठकीत दोन्ही देशांची सहमती झाली.
भारतीय संरक्षण दल आणि मालदीव विविध क्षेत्रांत द्विपक्षीय सहकार्य सुरु ठेवतील आणि द्विपक्षीय संबंधांच्या भविष्याचे द्योतक म्हणून सहकार्य वाढविण्यावर भर देतील. गिरीधर अरमाने यांनी मेजर जनरल अब्दुल्ला शमाल आणि त्यांच्या प्रतिनिधी मंडळाचे या यशस्वी संवादासाठी आभार मानले आणि चौथ्या संरक्षण सहकार्य संवादात मान्य झालेल्या सामायिक मुद्द्यांवर सहकार्य पुढे नेण्यास भारत तयार असल्याचे सांगितले.
या मालदीव भेटीत संरक्षण सचिवांनी मालदीवच्या संरक्षण मंत्री मारिया अहमद दीदी आणि परराष्ट्र व्यवहार राज्य मंत्री अब्दुल्ला शाहीद यांची देखील भेट घेतली.
सांस्कृतिक मंत्रालय
पंतप्रधान संग्रहालयात भारताच्या अंतराळ कार्यक्रमाच्या प्रवासावरील पहिल्या लाईट अँड साउंड शो चा शुभारंभ
पंतप्रधान संग्रहालयाच्या लाइट अँड साउंड शोचा पहिला भाग आज नवी दिल्ली येथे प्रदर्शित करण्यात आला.
केंद्रीय संसदीय कामकाज आणि सांस्कृतिक राज्यमंत्री अर्जुन राम मेघवाल, केंद्रीय परराष्ट्र व्यवहार आणि सांस्कृतिक राज्यमंत्री मीनाक्षी लेखी, अंतराळ विभागाचे सचिव एस. सोमनाथ, एनएमएमएल च्या कार्यकारी परिषदेचे अध्यक्ष नृपेंद्र मिश्रा, एनएमएमएल च्या कार्यकारी परिषदेचे उपाध्यक्ष डॉ ए सूर्य प्रकाश आणि अंतराळात प्रवेश करणारा पहिला भारतीय नागरिक असलेले विंग कमांडर राकेश शर्मा यावेळी उपस्थित होते.
लाइट अँड साउंड शो पंतप्रधान संग्रहालायामध्ये महत्वाची भर घालणारा कार्यक्रम असून, याचा पहिला भाग स्वातंत्र्यानंतरच्या भारताच्या अंतराळ कार्यक्रमाचा उल्लेखनीय प्रवास सादर करतो.
हा भाग अंदाजे 30 मिनिटांचा असून, सायकलवरून केल्या गेलेल्या उपकरणांच्या वाहतुकीपासून ते आजच्या प्रगत प्रक्षेपण केंद्र आणि अवकाश संशोधन केंद्रांपर्यंतचा प्रवास यात दाखवण्यात आला आहे. याच्या संहितेमध्ये भारताच्या उल्लेखनीय अवकाश प्रवासाचे महत्वाचे टप्पे समाविष्ट आहेत.
दुसरा शो, ज्याची यापूर्वीच निवड करण्यात आली आहे, त्यामध्ये भारतीय स्वातंत्र्य लढ्यातील अनाम महिला योध्यांचे शौर्य दाखवण्यात आले आहे. फेब्रुवारी 2023 पर्यंत हा शो प्रदर्शनासाठी तयार होण्याची शक्यता आहे. संध्याकाळी 6.30 ही वेळ, लाइट अँड साउंड शो साठी निश्चित करण्यात आली आहे, ज्यामुळे संग्रहालयाला भेट देणाऱ्या पाहुण्यांना सवलतीच्या कॉम्बो  तिकीट सुविधेचा लाभ घेता येईल.
युवा व्यवहार आणि क्रीडा मंत्रालय
टोक्यो पॅरालिम्पिकमध्ये भाविना पटेलने रचला इतिहास; टेबल टेनिसमध्ये भारताला प्रथमच पदक जिंकून दिले
अनुराग ठाकूर यांनी 2010 चा नरेंद्र मोदी आणि भाविना पटेल यांचा एक अविस्मरणीय फोटो केला शेअर
नवी दिल्ली, 29 ऑगस्ट 2021
टोक्यो पॅरालिम्पिकमध्ये महिलांच्या एकेरी टेबल टेनिस प्रकारामध्ये भारताला पहिले रौप्य पदक मिळवून देऊन भाविना पटेलने इतिहास रचला आहे. राष्ट्रीय क्रीडा दिन 2021 च्या निमित्ताने रौप्य पदक जिंकणे ही एक आनंदाची आणि देशासाठीची अविस्मरणीय भेट आहे.
केंद्रीय युवा व्यवहार आणि क्रीडा मंत्री अनुराग ठाकूर यांनी इतिहासाची आठवण करून देत, पंतप्रधान नरेंद्र मोदी यांनी भाविना सोबत शेअर केलेल्या काही क्षणांचे स्मरण करून दिले. त्यांनी 2010 मधील एक फोटो शेअर केला होता, ज्यात भाविना आणि तिची सहकारी सोनलबेन पटेल यांचा गुजरातचे तत्कालीन मुख्यमंत्री नरेंद्र मोदी यांनी सत्कार केला होता. त्यावेळी सोनल आणि भावना 2010 मध्ये दिल्लीत आयोजित केलेल्या राष्ट्रकुल क्रीडा स्पर्धेसाठी रवाना होत होत्या. तत्कालीन मुख्यमंत्री नरेंद्र मोदी यांची त्यांनी भेट घेतली होती आणि त्यांना मोदी यांनी सर्वोत्तम खेळाचे प्रदर्शन करण्यासाठी प्रोत्साहित केले होते असे, अनुराग ठाकूर यांनी ट्वीटर संदेशात लिहिले आहे.
34 वर्षीय खेळाडू भारतीय पॅरा-टेबल टेनिस या खेळातील चौथ्या श्रेणीत जागतिक क्रमवारीत 12 व्या स्थानी आहे. तिच्या नावावर चार पॅरालिम्पिक खेळांमधून एकूण सहा सुवर्णपदके आहेत.
आंतरराष्ट्रीय स्पर्धांमध्ये सहभागासाठी, 2.84 लाख रुपये किमतीचे टीटी टेबल, टीटी रोबोट 'बटरफ्लाय - अमीकस प्राइम', तसेच तसेच 2.74 लाख रुपये किंमतीची ओटोबॉक व्हीलचेअरसाठी आर्थिक मदत अशा प्रकारे भाविनाला केंद्र सरकारने शक्य सहाय्य केले आहे.
S.Thakur/S.Shaikh/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 183
अर्थ मंत्रालय
आर्थिक व्यवहार विभागाने भारताच्या परदेशी कर्ज 2021-22 वरील सद्यस्थिती अहवालाची 28 वी आवृत्ती केली प्रसिद्ध
नवी दिल्ली, 5 सप्टेंबर 2022
वित्त मंत्रालयाच्या आर्थिक व्यवहार विभागातील बाह्य कर्ज व्यवस्थापन युनिटने भारताचे परदेशी कर्ज 2021-22 वरील सद्यस्थिती अहवालाची 28 वी आवृत्ती प्रसिद्ध केली आहे.
मार्च 2022 अखेरीस भारताने परदेशातून घेतलेले कर्ज 620.7 अब्ज अमेरिकी डॉलर्स इतके होते, ज्यात मार्च 2021 च्या 573.7 अब्ज अमेरिकी डॉलर्सच्या तुलनेत 8.2 टक्क्यांनी वाढ झाली आहे. यापैकी 53.2 टक्के अमेरिकी डॉलर्समध्ये होते, तर भारतीय रुपयामधील कर्ज अंदाजे 31.2 टक्के असून ते दुसऱ्या क्रमांकाचे सर्वाधिक कर्ज आहे.
देशाचे कर्ज आणि सकल राष्ट्रीय उत्पादन याचे गुणोत्तर मार्च 2022 अखेरीस किंचित घसरून 19.9 टक्के झाले आहे जे वर्षभरापूर्वी 21.2 टक्के होते. परकीय चलन साठा आणि परदेशी कर्जाचे गुणोत्तर मार्च 2022 अखेर 97.8 टक्क्यांपर्यंत खाली आले असून गेल्या वर्षीच्या 100.6 टक्क्यांपेक्षा किंचित कमी झाले आहे.
दीर्घकालीन कर्ज 499.1 अब्ज डॉलर्स म्हणजेच 80.4 टक्के इतके सर्वाधिक आहे, तर अल्प-मुदतीचे कर्ज 121.7 अब्ज, डॉलर्स म्हणजे एकूण कर्जाच्या 19.6 टक्के आहे. अल्प-मुदतीचे व्यापार कर्ज प्रामुख्याने व्यापार उधारी  स्वरूपात होते ज्याद्वारे आयात केली जात होती.
मार्च 2022 अखेरीस, सार्वभौम परदेशी कर्ज 130.7 अब्ज डॉलर्स होते, जे वर्षभरापूर्वीच्या पातळीच्या तुलनेत 17.1 टक्क्यांनी वाढले आहे. 2021-22 दरम्यान आंतरराष्ट्रीय नाणेनिधीने जारी केलेल्या विशेष कर्ज अधिकाराचे अतिरिक्त वितरण यात प्रतिबिंबित होते. मार्च 2021 अखेरीस एसडीआर 5.5 अब्ज डॉलर्स वरून 22.9 अब्ज डॉलर्स पर्यंत वाढले आहे. तर दुसरीकडे सरकारी रोख्यांमधील परदेशी गुंतवणूक 20.4 अब्ज डॉलर्स वरून 19.5 अब्ज डॉलर्स पर्यंत कमी झाली आहे.
बिगर सार्वभौम परदेशी कर्ज, मार्च 2022 अखेरीस 490.0 अब्ज डॉलर्स होते ज्यात गेल्या वर्षीच्या तुलनेत 6.1 टक्क्यांनी वाढ झाली आहे. व्यावसायिक कर्ज, अनिवासी भारतीयांच्या ठेवी आणि अल्प-मुदतीच्या व्यापार कर्जाचा वाटा बिगर -सार्वभौम कर्जाच्या सुमारे 95 टक्के आहे.
2021-22 मध्ये आयातीत वाढ झाल्यामुळे मार्च 2022 अखेरीस अल्प-मुदतीचे व्यापार कर्ज 20.7 टक्क्यांनी वाढून 117.4 अब्ज अमेरिकी डॉलर्स झाले आहे.
आंतरराष्ट्रीय दृष्टीकोनातून पाहिले तर भारताचे परदेशी कर्ज, तुलनेने माफक आहे आणि या कर्जाच्या बाबतीत भारत, जागतिक स्तरावर 23 व्या स्थानी आहे. विविध कर्ज असुरक्षितता निर्देशकांच्या बाबतीत, भारताची शाश्वतता अल्प आणि मध्यम उत्पन्न असलेल्या देशांच्या गटाच्या तुलनेत अथवा वैयक्तिकरित्या त्यापैकी अनेकांच्या तुलनेत चांगली होती.
स्थिती अहवाल पाहण्यासाठी लिंकवर क्लिक कराR.Aghor/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 1317
रस्ते वाहतूक आणि महामार्ग मंत्रालय
नितीन गडकरी उद्या उत्तर प्रदेशातील 90 किलोमीटर लांबीच्या रामजानकी मार्गाचे रुंदीकरण आणि 1224 कोटी रुपयांच्या अन्य राष्ट्रीय महामार्ग योजनांची पायाभरणी करणार
नवी दिल्ली, 8 ऑक्टोबर 2018
केंद्रीय रस्ते वाहतूक आणि महामार्ग, नौवहन, जलसंपदा, नदी विकास आणि गंगा पुनरुज्जीवन मंत्री नितीन गडकरी उद्या उत्तर प्रदेशात 1224 कोटी रुपयांच्या राष्ट्रीय महामार्गांच्या रुंदीकरण आणि सुधारणा कामांची पायाभरणी करणार आहेत. यामध्ये अयोध्येतील रामजानकी मार्ग ते रामपूर  हा 315 कोटी रुपयांचा आणि रामपूर ते सिकरी गंज या 250 कोटी रुपयांच्या प्रकल्पांचा समावेश आहे. 14 कि.मी. लांबीच्या बस्ती रिंग रोडच्या पहिल्या टप्प्याची पायाभरणीही करणार आहेत. राष्ट्रीय महामार्ग 730 च्या बधनी-शोरतगंज या 35 कि.मी. मार्गाचे रुंदीकरणासाठी 200 कोटी रुपये खर्च केले जाणार आहेत.
राष्ट्रीय महामार्गाखेरीज फैजाबाद ते मांझीघाट या 354 कि.मी. लांबीच्या घाघरा नदीच्या  विकासाची पायाभरणी देखील गडकरी करणार आहेत.
उत्तर प्रदेशातल्या किसान महाविद्यालय, सिव्हील लाईन्स, बस्ती आणि शिवपती पदवी महाविद्यालय हॉस्टेल ग्राऊंड येथे हा कार्यक्रम होणार आहे.
N.Sapre/S.Kane/P.Kor
(Visitor Counter : 81
आरोग्य आणि कुटुंब कल्याण मंत्रालय
कुटुंब नियोजनासाठी निधी
नवी दिल्ली, 28 जून 2019
2018-19 मधे कुटुंब नियोजनासाठी एकूण प्रजनन आणि बाल आरोग्य अर्थात  रिप्रॉडक्टिव्ह चाईल्ड हेल्थ फ्लेक्सी पूल बजेटच्या 15.5 टक्के निधी आहे. त्यापैकी 12.7 टक्के निव्वळ कुटुंब नियोजन कार्यक्रमासाठी तर 0.6 टक्के कुटुंब नियोजन प्रशिक्षणासाठी ठेवण्यात आला.
राज्ये, आपापल्या राष्ट्रीय आरोग्य अभियान कार्यक्रम अंमलबजावणी आराखड्यात आपल्या प्राधान्यानुसार आणि गरजांनुसार निधीसाठी प्रस्ताव मांडताता, यामुळे विशिष्ट पद्धतीसाठी निधीची टक्केवारी आधी निश्चित केलेली नसते अशी माहिती केंद्रीय आरोग्य आणि कुटुंब कल्याण राज्यमंत्री अश्विनीकुमार चौबे यांनी आज लोकसभेत एका प्रश्नाच्या लेखी उत्तरात दिली.
B.Gokhale/N.Chitale/D.Rane
(Visitor Counter : 67